12. ฐานะทางการเงินและผลการดำเนินการ

12.1 บริษัท คันทรี่ กรุ๊ป ดีเวลลอปเมนท์ จำกัด (มหาชน)

12.1.1 งบการเงิน

สรุปรายงานการสอบบัญชี

รายงานของผู้สอบบัญชีสำหรับงบการเงินรวมของบริษัทสำหรับปี 2551 2552 และ 2553
งบการเงินเฉพาะกิจการของบริษัทฯ สำหรับปี 2551 2552 และ 2553
และงบการเงินเฉพาะกิจการของบริษัท เอ-โฮสต์ จำกัด ซึ่งเป็นบริษัทย่อย สำหรับปี 2551 2552
และ 2553 ได้รับการตรวจสอบและสอบทานโดย นางสาวปราณีย์ ผลงาม
ผู้สอบบัญชีรับอนุญาตเลขทะเบียน 4987 จากบริษัท สหการบัญชี พี เค เอฟ จำกัด
ได้แสดงความเห็นในรายงานสอบบัญชีอย่างไม่มีเงื่อนไข
ว่างบการเงินได้แสดงฐานะการเงินและผลการดำเนินงานอย่างถูกต้องสมควรในสาระสำคัญตามหลักการบัญชีที่รับรองทั่วไป

-   ตารางสรุปงบการเงิน

  บริษัท คันทรี่ กรุ๊ป ดีเวลลอปเมนท์ จำกัด (มหาชน)

  งบดุลรวม

  ณ วันที่ 31 ธันวาคม 2551 ถึง 31 ธันวาคม 2553

  []

  บริษัท คันทรี่ กรุ๊ป ดีเวลลอปเมนท์ จำกัด (มหาชน)

  งบดุลรวม (ต่อ)

  ณ วันที่ 31 ธันวาคม 2551 ถึง 31 ธันวาคม 2553

  []

บริษัท คันทรี่ กรุ๊ป ดีเวลลอปเมนท์ จำกัด (มหาชน)

[]งบกำไรขาดทุนรวม สำหรับปีสิ้นสุด วันที่ 31ธันวาคม 2551 ถึง 31 ธันวาคม 2553

  1. คำนวณจากกำไรสุทธิสำหรับงวด หารด้วยจำนวนหุ้นถัวเฉลี่ยถ่วงน้ำหนักของหุ้นสามัญชำระแล้ว

  2. คำนวณจากกำไรสุทธิสำหรับงวด หารด้วยจำนวนหุ้นสามัญ 6,353,333,488 หุ้น
  ซึ่งจะเป็นหุ้นจดทะเบียนชำระแล้วของบริษัท หากหุ้นเพิ่มทุนจำนวน 3,909,743,684 หุ้น
  ที่ที่ประชุมวิสามัญผู้ถือหุ้นของบริษัท ครั้งที่ 1/2554 เมื่อวันที่ 19 มกราคม 2554 มีมติอนุมัติ
  มีผู้จองซื้อเต็มทั้งจำนวน

  บริษัท คันทรี่ กรุ๊ป ดีเวลลอปเมนท์ จำกัด (มหาชน)

งบกระแสเงินสดรวม สำหรับปีสิ้นสุด วันที่ 31ธันวาคม 2551 ถึง 31 ธันวาคม 2553

[]

บริษัท คันทรี่ กรุ๊ป ดีเวลลอปเมนท์ จำกัด (มหาชน)

งบกระแสเงินสดรวม (ต่อ) สำหรับปีสิ้นสุด วันที่ 31ธันวาคม 2551 ถึง 31 ธันวาคม 2553

[]

-   ตารางแสดงอัตราส่วนทางการเงินที่สำคัญของบริษัท คันทรี่ กรุ๊ป ดีเวลลอปเมนท์ จำกัด
    (มหาชน)

  []

*คำนวณจากกำไรสุทธิสำหรับงวดหารด้วยจำนวนหุ้นถัวเฉลี่ยถ่วงน้ำหนักของหุ้นสามัญชำระแล้ว

-   ตารางสรุปงบการเงิน

  บริษัท เอ-โฮสต์ จำกัด

  งบดุลเฉพาะกิจการ

  ณ วันที่ 31 ธันวาคม 2551 ถึง 31 ธันวาคม 2553

  []

  บริษัท เอ-โฮสต์ จำกัด

  งบดุลเฉพาะกิจการ (ต่อ)

  ณ วันที่ 31 ธันวาคม 2551 ถึง 31 ธันวาคม 2553

  []

  บริษัท เอ-โฮสต์ จำกัด

งบกำไรขาดทุนเฉพาะกิจการ สำหรับปีสิ้นสุด วันที่ 31ธันวาคม 2551 ถึง 31 ธันวาคม 2553

[]

  บริษัท เอ-โฮสต์ จำกัด

งบกระแสเงินสดเฉพาะกิจการ สำหรับปีสิ้นสุด วันที่ 31ธันวาคม 2551 ถึง 31 ธันวาคม 2553

[]

  บริษัท เอ-โฮสต์ จำกัด

งบกระแสเงินสดเฉพาะกิจการ (ต่อ) สำหรับปีสิ้นสุด วันที่ 31ธันวาคม 2551 ถึง 31 ธันวาคม
2553

[]

-   ตารางแสดงอัตราส่วนทางการเงินที่สำคัญของบริษัท เอ-โฮสต์ จำกัด

[]

12.1.2 คำอธิบายและวิเคราะห์ฐานะการเงินและผลการดำเนินงาน

12.1.2.1 ภาพรวมการดำเนินธุรกิจของบริษัท

บริษัท คันทรี่ กรุ๊ป ดีเวลลอปเมนท์ จำกัด (มหาชน) (“CGD” หรือ “บริษัท”)
เริ่มดำเนินธุรกิจการลงทุนโดยการถือหุ้นในบริษัทอื่นๆ (Holding Company) ตั้งแต่เดือนกันยายน
2549 เป็นต้นมา โดยมีบริษัท เอ-โฮสต์ จำกัด (“A-HOST”) เป็นบริษัทย่อย CGD ถือหุ้นใน
A-HOST คิดเป็นสัดส่วนร้อยละ 83.64 ของทุนจดทะเบียนและเรียกชำระแล้ว ณ วันที่ 31 ธันวาคม
2553 A-HOST ประกอบธุรกิจจำหน่ายผลิตภัณฑ์ซอฟต์แวร์สำเร็จรูปของ Oracle เช่น Customer
Relationship Management (CRM), Enterprise Resource Management (ERP)
และให้บริการเกี่ยวกับโปรแกรมคอมพิวเตอร์ โดยเป็นผู้เชี่ยวชาญด้านการให้บริการดูแลระบบ
หรือโฮสติ้งเซอร์วิส (Hosting Service) โดยเป็นการวางระบบฐานข้อมูลต่างๆ
ที่เกี่ยวข้องกับการบริหารข้อมูลเพื่อการดำเนินงานของบริษัทลูกค้า โดยใช้ระบบจัดการฐานข้อมูลของ
Oracle ในการให้บริการลูกค้าขนาดกลางไปจนถึงขนาดใหญ่ A-HOST ได้รับการแต่งตั้งจาก
Oracle Corporation (“Oracle”) ให้เป็นตัวแทนจำหน่ายและให้บริการผลิตภัณฑ์ Oracle
ที่ใหญ่ที่สุดรายหนึ่งของประเทศไทย
และเป็นพันธมิตรในประเทศรายแรกที่ได้รับการแต่งตั้งให้เป็นพันธมิตรในระดับ Oracle
Certified Advantage Partner ซึ่งเป็นพันธมิตรระดับสูงสุดที่บริษัท Oracle
จะแต่งตั้งให้แก่ตัวแทนจำหน่าย และมีบริษัทย่อยอีก 2 บริษัทได้แก่

(1) A-Vision ซึ่งประกอบธุรกิจจำหน่าย ติดตั้ง ให้บริการ
    และให้คำปรึกษาด้านระบบโปรแกรมคอมพิวเตอร์ของไมโครซอฟท์ในการบริหารองค์กรทั้งด้านการบริหารทรัพยากรบุคคล
    การบริหารลูกค้า การบริหารระบบการผลิต การบริหารบัญชีและการเงิน และ

(2) ABCs
    ซึ่งประกอบธุรกิจให้บริการด้านเทคโนโลยีในการพัฒนาและสร้างสรรค์โปรแกรมคอมพิวเตอร์

ในปี 2552
บริษัทได้มีการเพิ่มเติมวัตถุประสงค์ของบริษัทเพื่อรองรับการขยายฐานธุรกิจของบริษัทให้ครอบคลุมด้านธุรกิจพัฒนาอสังหาริมทรัพย์
โดยบริษัทอยู่ในระหว่างการพัฒนาโครงการอิลีเม้นท์ ศรีนครินทร์
ซึ่งเป็นโครงการพัฒนาอสังหาริมทรัพย์โครงการแรกของบริษัท

ในปี 2553 บริษัทมีรายได้รวมจำนวน 352.15 ล้านบาท เพิ่มขึ้นจากรายได้ในปี 2552 ซึ่งอยู่ที่
287.47 ล้านบาทร้อยละ 22.50 การเพิ่มขึ้นของรายได้รวมมีสาเหตุหลักมาจากรายได้ของ
A-HOST ซึ่งเป็นบริษัทย่อย A-HOST มีรายได้จากการขายผลิตภัณฑ์ซอฟต์แวร์สำเร็จรูปเพิ่มขึ้น
โดยรายได้จากการขายผลิตภัณฑ์ซอฟต์แวร์สำเร็จรูปของ A-HOST ในปี 2553 อยู่ที่ 226.08
ล้านบาท เพิ่มขึ้นจาก 167.3 ล้านบาทในปี 2552 ถึงร้อยละ 35.13

ในปี 2553 บริษัทมีผลขาดทุนสุทธิจำนวน 40.61 ล้านบาท ลดลงจากผลขาดทุนสุทธิในปี 2552
ของบริษัทซึ่งอยู่ที่ขาดทุน 222.73 ล้านบาท โดยมีสาเหตุหลักมาจากค่าใช้จ่ายรวมของปี 2553
ลดลงจากปี 2552 ถึงร้อยละ 30 โดยค่าใช้จ่ายที่ลดลงหลักคือในปี2552 มีการด้อยค่าเงินลงทุนใน
A-HOST จำนวน 160.6 ล้านบาทและจากการโอนเงินลงทุนเพื่อชำระหนี้สินจำนวน 29.3 ล้านบาท
ในขณะที่ในปี 2553 ไม่มีการด้อยค่าเงินลงทุน และไม่มีการโอนเงินลงทุนเพื่อชำระหนี้สินดังกล่าว

12.1.2.2 ผลการดำเนินงาน

รายได้

สำหรับในปี 2553 บริษัทมีรายได้รวมจำนวน 352.14 ล้านบาท เพิ่มขึ้นร้อยละ 22.50
จากรายได้ในปี 2552 ซึ่งอยู่ที่ 287.47 ล้านบาท มีสาเหตุหลักมาจากการเพิ่มขึ้นของรายได้ของ
A-HOST ซึ่งเป็นบริษัทย่อย โดยในปี 2553 รายได้จากงบการเงินรวมของบริษัทคิดเป็นจำนวน
352.14 ล้านบาท ประกอบด้วยรายได้จาก A-HOST 295.73 ล้านบาท คิดเป็นร้อยละ 83.98
ของรายได้จากงบการเงินรวมของบริษัท รายได้จาก A-Vision 24 ล้านบาท คิดเป็นร้อยละ
6.82 ของรายได้จากงบการเงินรวมของบริษัท รายได้จาก Mobizign 23.51 ล้านบาท
คิดเป็นร้อยละ 6.68 ของรายได้จากงบการเงินรวมของบริษัท รายได้จาก CGD เอง 6.78
ล้านบาท คิดเป็นร้อยละ 1.93 ของรายได้จากงบการเงินรวมของบริษัท และรายได้จาก ABCs
5.07 ล้านบาท คิดเป็นร้อยละ 1.44 ของรายได้จากงบการเงินรวมของบริษัท

รายได้หลักของ A-HOST ประกอบด้วย รายได้จากการขาย ซึ่งเป็นการจำหน่ายโปรแกรมสำเร็จรูป
Oracle และ Core Technology Product ผ่านตัวแทนจำหน่าย และรายได้จากการให้บริการ
ได้แก่ บริการวางระบบและติดตั้งระบบงานคอมพิวเตอร์ (Implementation)
การให้บริการโฮสติ้งเซอร์วิส (Hosting Service) งานบริการที่ปรึกษา
บริการการประมวลผลข้อมูลสำหรับผู้บริหาร (Business Intelligence)
และบริการดูแลระบบคอมพิวเตอร์สำหรับบริษัทลูกค้า (Outsource service) ในปี 2553
A-HOST มีรายได้รวม 295.73 ล้านบาท ซึ่งเพิ่มขึ้นร้อยละ 20.85 หรือเพิ่มขึ้น 51.03 ล้านบาท
จากรายได้รวมของปี 2552 ซึ่งมีรายได้รวมอยู่ที่ 244.7 ล้านบาท
โดยมีสาเหตุหลักมาจากรายได้จากการขายเพิ่มขึ้นอันเป็นผลมาจากสภาวะเศรษฐกิจที่เริ่มฟื้นตัวและบริษัทสามารถเซ็นสัญญาขายผลิตภัณฑ์ซอฟต์แวร์สำเร็จรูปพร้อมบริการได้มากขึ้น
โดยรายได้จากการขายผลิตภัณฑ์ซอฟต์แวร์สำเร็จรูปของ A-HOST ในปี 2553 อยู่ที่ 226.08
ล้านบาท โดยเพิ่มขึ้นจากรายได้ของปี 2552 ซึ่งอยู่ที่ 167.3 ล้านบาท ถึง 58.78ล้านบาท
คิดเป็นยอดขายเพิ่มขึ้นร้อยละ 35.13 ทั้งนี้ ช่องทางการขายของ A-HOST ประกอบด้วย
การขายตรงแก่ลูกค้า (End-User) และการขายผ่านตัวแทนจำหน่าย (Dealer) ซึ่งในช่วง 3
ปีที่ผ่านมา การจำหน่ายผลิตภัณฑ์ผ่านตัวแทนจำหน่ายมีการเติบโตสูง
เนื่องมาจากตัวแทนจำหน่ายได้รับงานซึ่งเป็นโครงการขนาดใหญ่หลายโครงการ

สำหรับปี 2553 รายได้จากการบริการของ A-Host มีจำนวน 66.69 ล้านบาท เมื่อเทียบกับในปี
2552 รายได้จากการบริการมีจำนวน 74.5 ล้านบาท ซึ่งรายได้ที่ลดลง 7.81 ล้านบาท
คิดเป็นอัตราลดลง10.49

บริษัท เอ-โฮสต์ จำกัด ซื้อเงินลงทุนในบริษัท โมบิซายน์ จำกัด ร้อยละ 60 เมื่อวันที่ 18 มิถุนายน
พ.ศ. 2553 และที่ประชุมคณะกรรมการของ A-HOST ณ วันที่ 17 ธันวาคม 2553
มีมติให้จำหน่ายเงินลงทุนในบริษัทย่อย Mobiscience ออกไปให้แก่ นายสิทธิสร ปราโมช ณ
อยุธยา ซึ่งไม่มีความสัมพันธ์ใดๆ กับบริษัทและไม่เป็นบุคคลที่เกี่ยวโยงกัน ในราคาทั้งสิ้น 1.2
ล้านบาท ซึ่งเป็นราคาตามมูลค่าของหุ้นที่ตราไว้
เนื่องจากคณะกรรมการพิจารณาแล้วเห็นว่าธุรกิจของ Mobiscience
อาจจะไม่สามารถเติบโตและให้ผลตอบแทนแก่บริษัทตามที่คาดการณ์ไว้
เนื่องจากสภาวะอุตสาหกรรมและการแข่งขันในปัจจุบันที่ค่อนข้างสูง มีการทำสัญญาซื้อขายแล้วในวันที่
17 ธันวาคม 2553

ตารางแสดงโครงสร้างรายได้

(หน่วย: ล้านบาท)

+-----------------+---------+------+------+------+------+------+------+
| รายได้           | ดำเนิน   | 2551 |      | 2552 |      | 2553 |      |
|                 |         |      |      |      |      |      |      |
|                 | การโดย  |      |      |      |      |      |      |
+=================+=========+======+======+======+======+======+======+
|                 |         | จำนว | ร    | จำนว | ร    | จำนว | ร    |
|                 |         | นเงิน | ้อยละ | นเงิน | ้อยละ | นเงิน | ้อยละ |
+-----------------+---------+------+------+------+------+------+------+
| รายได้จากการขาย  | A-HOST¹ | 26   | 7    | 16   | 5    | 22   | 6    |
|                 |         | 9.32 | 3.03 | 7.25 | 8.18 | 4.62 | 3.79 |
+-----------------+---------+------+------+------+------+------+------+
|                 | A-      | 6.28 | 1.70 | 9.48 | 3.30 | 7.13 | 2.03 |
|                 | Vision² |      |      |      |      |      |      |
+-----------------+---------+------+------+------+------+------+------+
|                 | ABCs³   | -    | -    | 7.67 | 2.67 | 2.02 | 0.57 |
+-----------------+---------+------+------+------+------+------+------+
|                 | Mobisi  | -    | -    | -    | -    | 1    | 5.58 |
|                 | cience⁴ |      |      |      |      | 9.65 |      |
+-----------------+---------+------+------+------+------+------+------+
| ราย             | บริษัท    | 5.38 | 1.46 | 0.60 | 0.21 | -    | -    |
| ได้จากการให้บริการ |         |      |      |      |      |      |      |
+-----------------+---------+------+------+------+------+------+------+
|                 | A-HOST¹ | 6    | 1    | 7    | 2    | 6    | 1    |
|                 |         | 5.83 | 7.85 | 4.31 | 5.85 | 6.69 | 8.94 |
+-----------------+---------+------+------+------+------+------+------+
|                 | A-      | 1    | 3.50 | 1    | 3.56 | 1    | 4.56 |
|                 | Vision² | 2.92 |      | 0.23 |      | 6.07 |      |
+-----------------+---------+------+------+------+------+------+------+
|                 | ABCs³   | 2.11 | 0.57 | -    | -    | 2.81 | 0.80 |
+-----------------+---------+------+------+------+------+------+------+
|                 | Mobisi  | -    | -    | -    | -    | 3.16 | 0.90 |
|                 | cience⁴ |      |      |      |      |      |      |
+-----------------+---------+------+------+------+------+------+------+
| กำไร            | บริษัท    | 0.34 | 0.09 | -    | -    | -    | -    |
| จากอัตราแลกเปลี่ยน |         |      |      |      |      |      |      |
+-----------------+---------+------+------+------+------+------+------+
| เงินปันผลรับ       | บริษัท    | 0.11 | 0.03 | -    | -    | -    | -    |
+-----------------+---------+------+------+------+------+------+------+
| กำ              | บริษัท    | -    | -    | 1    | 5.09 | 0.15 | 0.04 |
| ไรจากการจำหน่ายเ |         |      |      | 4.64 |      |      |      |
| งินลงทุนในบริษัทย่อย |         |      |      |      |      |      |      |
+-----------------+---------+------+------+------+------+------+------+
| กำไรจากกา       | บริษัท    | 0.02 | 0.01 | 0.20 | 0.07 | -    | -    |
| รจำหน่ายเงินลงทุนใ |         |      |      |      |      |      |      |
| นบริษัทที่เกี่ยวข้องกัน |         |      |      |      |      |      |      |
+-----------------+---------+------+------+------+------+------+------+
| กำไรจาก         |         | -    | -    | -    | -    | 4.34 | 1.23 |
| การจำหน่ายเงินลงท |         |      |      |      |      |      |      |
| ุนในหลักทรัพย์เพื่อค้า |         |      |      |      |      |      |      |
+-----------------+---------+------+------+------+------+------+------+
| กำไรจาก         |         | -    | -    | -    | -    | 0.54 | 0.15 |
| การจำหน่ายเงินลงท |         |      |      |      |      |      |      |
| ุนในหลักทรัพย์เพื่อค้า |         |      |      |      |      |      |      |
+-----------------+---------+------+------+------+------+------+------+
| รายได้อื่น         | บริษัท    | 1.64 | 0.45 | 0.38 | 0.13 | 1.90 | 0.54 |
+-----------------+---------+------+------+------+------+------+------+
|                 | A-HOST¹ | 4.33 | 1.17 | 1.58 | 0.55 | 1.72 | 0.49 |
+-----------------+---------+------+------+------+------+------+------+
|                 | A-      | 0.46 | 0.12 | 0.68 | 0.24 | 0.41 | 0.12 |
|                 | Vision² |      |      |      |      |      |      |
+-----------------+---------+------+------+------+------+------+------+
|                 | ABCs³   | 0.06 | 0.02 | -    | -    | 0.23 | 0.06 |
+-----------------+---------+------+------+------+------+------+------+
|                 | D       | -    | -    | 0.44 | 0.15 | -    | -    |
|                 | -Power⁵ |      |      |      |      |      |      |
+-----------------+---------+------+------+------+------+------+------+
|                 | Mobi    | -    | -    | -    | -    | 0.70 | 0.20 |
|                 | science |      |      |      |      |      |      |
+-----------------+---------+------+------+------+------+------+------+
| รวมรายได้        |         | 36   | 10   | 28   | 10   | 35   | 10   |
|                 |         | 8.80 | 0.00 | 7.46 | 0.00 | 2.14 | 0.00 |
+-----------------+---------+------+------+------+------+------+------+

  หมายเหตุ :

1.  บริษัทลงทุนใน A-HOST เมื่อวันที่ 25 กันยายน 2549 โดย ณ วันที่ 31 กันยายน 2553
    บริษัทถือหุ้นใน A-HOST ร้อยละ 83.64 ทั้งนี้ รายได้ที่แสดงในตารางเป็นรายได้ทั้งหมดของ
    A-HOST

2.  เป็นการถือหุ้นทางอ้อม โดย A-HOST ได้ลงทุนใน A-Vision เมื่อวันที่ 1 ธันวาคม 2549
    ในสัดส่วนร้อยละ 49.00 ของทุนชำระแล้ว แต่มีอำนาจควบคุมใน A-Vision ดังนั้น
    จึงรวมผลประกอบการของ A-Vision ในงบรวมของบริษัท ทั้งนี้
    รายได้ที่แสดงในตารางเป็นรายได้ทั้งหมดของ A-Vision

3.  เป็นการถือหุ้นทางอ้อม โดย A-HOST ได้ลงทุนใน ABCs เมื่อวันที่ 10 มกราคม 2551
    ในสัดส่วนร้อยละ 90.00 ของทุนชำระแล้ว ดังนั้น จึงรวมผลประกอบการของ ABCs
    ในงบรวมของบริษัท ทั้งนี้ รายได้ที่แสดงในตารางเป็นรายได้ทั้งหมดของ ABCs

4.  เป็นการถือหุ้นทางอ้อม โดย A-HOST ได้ลงทุนใน Mobisicence ในสัดส่วนร้อยละ 60
    ของทุนชำระแล้ว แต่ได้จำหน่ายเงินลงทุนทั้งหมดไปเมื่อเดือนธันวาคม 2553

5.  บริษัทลงทุนใน D-Power ในสัดส่วนร้อยละ 85.71
    แต่ได้จำหน่ายเงินลงทุนทั้งหมดไปเมื่อเดือนมิถุนายน 2552

ต้นทุนขายและบริการ

ในปี 2553 บริษัทมีต้นทุนขายและบริการ 277.48 ล้านบาทหรือร้อยละ 64.60 ของรายได้รวม
ในขณะปี 2552 บริษัทมีต้นทุนขายและบริการจำนวน 219.15 ล้านบาท หรือร้อยละ 76.23
ของรายได้รวม ซึ่งต้นทุนขายและบริการในปี 2553 เพิ่มขึ้นจากปี 2552 เป็นเงิน 58.33 ล้านบาท
แต่เมื่อคิดเป็นสัดส่วนต่อรายได้รวมแล้ว ต้นทุนขายและบริหารในปี 2553 มีสัดส่วนลดลงจากปี 2552

ตารางแสดงโครงสร้างต้นทุนขายและบริการ

(หน่วย: ล้านบาท)

+---------------+-----------+------+------+------+------+------+------+
| ต้น            | ดำเนิน     | 2551 |      | 2552 |      | 2553 |      |
| ทุนขายและบริการ |           |      |      |      |      |      |      |
|               | การโดย    |      |      |      |      |      |      |
+===============+===========+======+======+======+======+======+======+
|               |           | จำนว | ร    | จำนว | จำนว | จำนว | ร    |
|               |           | นเงิน | ้อยละ | นเงิน | นเงิน | นเงิน | ้อยละ |
+---------------+-----------+------+------+------+------+------+------+
| ต้นทุนขาย       | A-HOST¹   | 23   | 7    | 14   | 6    | 20   | 7    |
|               |           | 3.63 | 9.61 | 7.86 | 7.47 | 3.29 | 3.26 |
+---------------+-----------+------+------+------+------+------+------+
|               | A-Vision² | 3.64 | 1.24 | 6.05 | 2.76 | 4.21 | 1.52 |
+---------------+-----------+------+------+------+------+------+------+
|               | ABCs⁴     | -    | -    | -    | -    | 0.44 | 0.16 |
+---------------+-----------+------+------+------+------+------+------+
|               | Mo        | -    | -    | -    | -    | 1    | 4.88 |
|               | biscience |      |      |      |      | 3.55 |      |
+---------------+-----------+------+------+------+------+------+------+
| ต             | บริษัท      | 2.48 | 0.85 | 0.21 | 0.09 | -    | -    |
| ้นทุนการให้บริการ |           |      |      |      |      |      |      |
+---------------+-----------+------+------+------+------+------+------+
|               | A-HOST¹   | 4    | 1    | 5    | 2    | 4    | 1    |
|               |           | 6.40 | 5.81 | 2.44 | 3.93 | 5.39 | 6.36 |
+---------------+-----------+------+------+------+------+------+------+
|               | A-Vision² | 6.71 | 2.29 | 7.69 | 3.51 | 8.66 | 3.12 |
+---------------+-----------+------+------+------+------+------+------+
|               | ABCs⁴     | 0.60 | 0.20 | 4.90 | 2.24 | 0.63 | 0.23 |
+---------------+-----------+------+------+------+------+------+------+
|               | Mo        | -    | -    | -    | -    | 1.31 | 0.47 |
|               | biscience |      |      |      |      |      |      |
+---------------+-----------+------+------+------+------+------+------+
| รวม           |           | 29   | 10   | 21   | 10   | 27   | 10   |
|               |           | 3.46 | 0.00 | 9.15 | 0.00 | 7.48 | 0.00 |
+---------------+-----------+------+------+------+------+------+------+

  หมายเหตุ :

1.  บริษัทลงทุนใน A-HOST เมื่อวันที่ 25 กันยายน 2549 โดย ณ วันที่ 31 ธันวาคม 2549
    บริษัทถือหุ้นใน A-HOST ร้อยละ 91.14 ณ วันที่ 31 ธันวาคม 2551 บริษัทถือหุ้นใน A-HOST
    ร้อยละ 96.60 และ ณ วันที่ 31 ธันวาคม 2552 บริษัทถือหุ้นใน A-HOST ร้อยละ 83.64

2.  เป็นการถือหุ้นทางอ้อม โดย A-HOST ได้ลงทุนใน A-Vision เมื่อวันที่ 1 ธันวาคม 2549
    ในสัดส่วนร้อยละ 49.00 ของทุนชำระแล้ว แต่มีอำนาจควบคุมใน A-Vision ดังนั้น
    จึงรวมผลประกอบการของ A-Vision ในงบรวมของบริษัท

3.  เป็นการถือหุ้นทางอ้อม โดย A-HOST ได้ลงทุนใน Mobisicence ในสัดส่วนร้อยละ 60
    ของทุนชำระแล้ว แต่ได้จำหน่ายเงินลงทุนทั้งหมดไปเมื่อเดือนธันวาคม 2553

4.  เป็นการถือหุ้นทางอ้อม โดย A-HOST ได้ลงทุนใน ABCs เมื่อวันที่ 10 มกราคม 2551
    ในสัดส่วนร้อยละ 90.00 ของทุนชำระแล้ว ดังนั้น จึงรวมผลประกอบการของ ABCs
    ในงบรวมของบริษัท

    รายการหลักของต้นทุนขายและบริการในงบการเงินรวมของบริษัทคือต้นทุนขายและบริการของ
    A-HOST ซึ่งเป็นบริษัทย่อย ต้นทุนขายของ A-HOST ส่วนใหญ่ประกอบด้วย ต้นทุนของผลิตภัณฑ์
    Oracle ซึ่งบริษัทย่อยได้สั่งซื้อโดยตรงจาก Oracle Thailand
    โดยการสั่งซื้อเป็นสกุลเงินบาท ดังนั้น
    การเปลี่ยนแปลงของอัตราแลกเปลี่ยนเงินตราต่างประเทศ จึงไม่มีผลกระทบต่อต้นทุนขายของ
    A-HOST ในส่วนของต้นทุนการให้บริการนั้น
    ส่วนใหญ่เป็นค่าใช้จ่ายเกี่ยวกับบุคลากรที่ให้บริการต่าง ๆ แก่ลูกค้า สำหรับปี 2553 A-HOST
    มีต้นทุนขายและให้บริการจำนวน 248.68 ล้านบาท เพิ่มขึ้น 48.38 ล้านบาท
    จากต้นทุนขายและให้บริการในปี 2552 ซึ่งอยู่ที่ 200.3 ล้านบาท หรือเพิ่มขึ้นร้อยละ 24.15
    โดยมีสาเหตุหลักจากการเพิ่มขึ้นของรายได้จากการขายและบริการ ที่เพิ่มขึ้นอย่างไรก็ตาม
    อัตราต้นทุนขายและให้บริการต่อรายได้จากการขายและให้บริการของ ปี 2553 เท่ากับร้อยละ
    84.09 เพิ่มขึ้นจากปี 2552 ซึ่งมีอัตราเท่ากับร้อยละ 81.86
    โดยมีสาเหตุหลักจากภาวะการแข่งขันที่สูงมากขึ้นจากการที่ Oracle
    ได้เพิ่มจำนวนผู้แทนจำหน่าย ทำให้การแข่งขันในด้านราคาสูงขึ้น

    A-HOST มีต้นทุนการให้บริการลดลงในปี 2553 โดยต้นทุนการให้บริการในปี 2553 เท่ากับ
    45.39 ล้านบาท และในปี 2552 เท่ากับ 52.44 ล้านบาท
    อันมีสาเหตุหลักมาจากการรายได้จากการให้บริการในปี 2553 ที่ลดลง ร้อยละ 10.49
    ดังกล่าวมาแล้ว ทั้งนี้ สัดส่วนต้นทุนการให้บริการต่อรายได้จากการให้บริการในปี 2553
    และในปี 2552 มีค่าใกล้เคียงกัน โดยในปี 2553 เท่ากับร้อยละ 68.06 และในปี 2552
    เท่ากับร้อยละ 70.42
    อัตราส่วนต้นทุนของการให้บริการต่อรายได้จากการให้บริการมีสัดส่วนน้อยกว่าอัตราส่วนต้นทุนจากการขายต่อรายได้จากการขายสินค้า
    เนื่องจากต้นทุนการให้บริการส่วนใหญ่เป็นต้นทุนในด้านของบุคลากร
    ในขณะที่ต้นทุนขายมีส่วนของผลิตภัณฑ์เข้ามาด้วย

ค่าใช้จ่ายในการขายและบริหาร

สำหรับในปี 2553 บริษัทมีค่าใช้จ่ายในการขายและการบริหารจำนวน 86.84 ล้านบาท
หรือเท่ากับร้อยละ 24.66 ของรายได้รวม
ทั้งนี้ค่าใช้จ่ายในการขายและบริหารส่วนใหญ่ประกอบด้วย ค่าใช้จ่ายสำนักงาน ค่ารับรองลูกค้า
ค่าเดินทางและค่าใช้จ่ายพนักงาน ค่าเสื่อมราคาและค่าตัดจำหน่าย ค่าที่ปรึกษา
และค่าเช่ายานพาหนะเป็นต้น โดยค่าใช้จ่ายในการบริหารนี้ สำหรับปี 2552
บริษัทมีค่าใช้จ่ายในการขายและการบริหารจำนวน 50.54 ล้านบาท หรือเท่ากับร้อยละ 17.58
ของรายได้รวม ซึ่งค่าใช้จ่ายในการขายและบริหารที่เพิ่มขึ้นมาในปี 2553
นี้เนื่องมาจากสาเหตุหลักคือมีการปรับโครงสร้างเรื่องรายจ่ายและสวัสดิการสำหรับพนักงานของบริษัทเอง
นอกจากนั้นยังได้มีการนำค่าใช้จ่ายในการบริหารของบริษัท Mobizign จำนวน 8.88
ล้านบาทมารวมเป็นค่าใช้จ่ายรวมของปี 2553 ด้วย

ในปี 2553 A-HOST มีค่าใช้จ่ายในการขายและการบริหารเท่ากับ 35.52 ล้านบาท
หรือเท่ากับร้อยละ 12.01 ของรายได้รวม ในขณะที่ในปี 2552 A-HOST
มีค่าใช้จ่ายในการขายและการบริหารเท่ากับ 37.4 ล้านบาท หรือเท่ากับร้อยละ 15
ของรายได้รวม ดังนั้นค่าใช้จ่ายในการขายและบริหารจึงลดลง 1.88 ล้านบาท
จากค่าใช้จ่ายในการขายและการบริหารในปี 2552
เป็นผลมาจากการที่บริษัทพยายามจำกัดค่าใช้จ่ายในการขายและบริหารให้ลดลง

กำไรขั้นต้น

สำหรับในปี 2553 บริษัทมีกำไรขั้นต้นจำนวน 74.67 ล้านบาท หรือเท่ากับร้อยละ 21.20
ของรายได้รวม เพิ่มขึ้นร้อยละ 6.35 จากกำไรขั้นต้นในปี 2552 ซึ่งอยู่ที่ 68.32 ล้านบาท
หรือเท่ากับร้อยละ 23.76 ของรายได้รวม
การเพิ่มขึ้นของกำไรขั้นต้นมีสาเหตุหลักมาจากการเพิ่มขึ้นของรายได้รวมตามที่กล่าวไปแล้วข้างต้น
ส่วนการลดลงของอัตรากำไรขั้นต้นนั้นเป็นผลมาจากการที่ A-HOST
มีการแข่งขันทางด้านราคามากขึ้นทำให้มีอัตรากำไรขั้นต้นลดลง

กำไรสุทธิ

ในปี 2553 บริษัทมีผลขาดทุนสุทธิ 40.61 ล้านบาท ซึ่งบริษัทมีผลขาดทุนลดลงมากเมื่อเทียบกับปี
2552 ซึ่งในปี 2552 บริษัทมีผลขาดทุนสุทธิอยู่จำนวน 222.73 ล้านบาท
โดยมีสาเหตุหลักมาจากเมื่อปี 2552 บริษัทมีการด้อยค่าเงินลงทุนใน A-HOST จำนวน 160.6
ล้านบาทและจากการโอนเงินลงทุนเพื่อชำระหนี้สินจำนวน 29.3 ล้านบาท ยิ่งไปกว่านั้น
บริษัทยังมีรายได้รวมในปี 2553 เพิ่มขึ้นจากปี 2552 ถึง 64.67 ล้านบาทดังได้กล่าวมาแล้วอีกด้วย

สำหรับปี 2553 A-HOST มีกำไรสุทธิจำนวน 1.34 ล้านบาท หรือเท่ากับอัตรากำไรสุทธิร้อยละ
0.45 ของรายได้รวม ลดลงจากปี 2552 ซึ่งมีอัตรากำไรสุทธิร้อยละ 1 ทั้งนี้ การลดลงดังกล่าว
มีสาเหตุหลักมาจาก A-HOST มีต้นทุนขายและบริการที่เพิ่มมากขึ้น
ตามที่ได้อธิบายไว้ในหัวข้อรายได้และต้นทุนขายและให้บริการข้างต้น

อัตราผลตอบแทนผู้ถือหุ้น

สำหรับปี 2552 บริษัทมีอัตราผลตอบแทนผู้ถือหุ้นติดลบร้อยละ 92.59 เนื่องจากบริษัทมีผลขาดทุนสุทธิ
จำนวน 222.74 ล้านบาท อันเนื่องมาจากรายการพิเศษขนาดใหญ่ อันได้แก่
ขาดทุนจากการด้อยค่าเงินลงทุนในบริษัทย่อย (A-HOST) 160.6
ล้านบาทและจากการโอนเงินลงทุนเพื่อชำระหนี้สินจำนวน 29.3 ล้านบาท แต่ในปี 2553
บริษัทมีอัตราผลตอบแทนติดลบลดลงเป็นติดลบร้อยละ 9.66 เนื่องจากขาดทุนสุทธิลดลงเหลือ 40.61
ล้านบาท

สำหรับปี 2553 A-HOST มีอัตราผลตอบแทนผู้ถือหุ้นเท่ากับร้อยละ 1.55 ในขณะที่ในปี 2552
A-HOST มีอัตราผลตอบแทนผู้ถือหุ้นเท่ากับร้อยละ 2.8 เนื่องจากมีกำไรสุทธิลดลงจาก 2.46
ล้านบาทในปี 2552 เหลือ 1.34 ล้านบาทในปี 2553 ในปี 2551 A-HOST ได้มีการจ่ายเงินปันผล
1 ครั้ง โดยจ่ายเมื่อวันที่ 26 มีนาคม 2551 จำนวน 600,000 หุ้น ในอัตราหุ้นละ 10.84 บาท
เป็นเงิน 6.5 ล้านบาท ทั้งนี้ การจ่ายเงินปันผลดังกล่าวเป็นการจ่ายจากกำไรสะสมของ A-HOST
และในปี 2552 A-HOST ได้มีการจ่ายเงินปันผล 1 ครั้ง โดยจ่ายเมื่อวันที่ 30 เมษายน 2552
จำนวน 600,000 หุ้น ในอัตราหุ้นละ 10.84 บาท เป็นเงิน 6.5 ล้านบาท หรือเท่ากับร้อยละ
70.7 ของกำไรสุทธิของปี 2551 ทั้งนี้การจ่ายเงินปันผลดังกล่าวเป็นการจ่ายจากกำไรสะสมของ
A-HOST

บริษัท และA-HOST ซึ่งเป็นบริษัทย่อยมีนโยบายจ่ายเงินปันผลในอัตราไม่น้อยกว่าร้อยละ 50
ของกำไรสุทธิของงบการเงินเฉพาะกิจการภายหลังจากหักภาษีเงินได้นิติบุคคลในแต่ละปี
และการจัดสรรทุนสำรองตามกฎหมาย อย่างไรก็ตาม
บริษัทอาจกำหนดให้การจ่ายเงินปันผลมีอัตราน้อยกว่าที่กำหนดข้างต้นได้
โดยขึ้นอยู่กับผลการดำเนินงาน ฐานะการเงิน สภาพคล่องของบริษัท
และความจำเป็นในการใช้เป็นเงินทุนหมุนเวียนในการบริหารกิจการและการขยายการดำเนินงานของบริษัท
ทั้งนี้ ในกรณีที่บริษัทยังมียอดขาดทุนสะสมอยู่ ห้ามมิให้มีการจ่ายเงินปันผล

12.1.2.3 ฐานะการเงินของบริษัท

สินทรัพย์

ณ วันที่ 31 ธันวาคม 2553 บริษัทมีสินทรัพย์รวมจำนวน 734.3 ล้านบาท เพิ่มขึ้น 259.16
ล้านบาทจากสินทรัพย์รวม ณ วันที่ 31 ธันวาคม 2552 ซึ่งบริษัทมีสินทรัพย์รวมจำนวน 475.1
ล้านบาท หรือเพิ่มขึ้นร้อยละ 54.54
โดยมีสาเหตุหลักมาจากการเพิ่มขึ้นของที่ดินและต้นทุนโครงการระหว่างก่อสร้างที่เพิ่มขึ้น 9.25
ล้านบาท และมีเงินสดจากการเพิ่มทุน ทำให้มีเงินสดและรายการเทียบเท่าเงินสดในปี 2553
เท่ากับ 214.13 ล้าน เพิ่มขึ้นจากปี 2552 ซึ่งมีเงินสดและรายการเทียบเท่าเงินสดจำนวน 82.71
หรือเพิ่มขึ้นเท่ากับ 131.42 ล้านบาท และมีเงินลงทุนชั่วคราวในปี 2553 เท่ากับ 122.45
ล้านบาท ในขณะที่ในปี 2552 มีเพียง 11.03 ล้านบาท การเพิ่มขึ้นของ 2
รายการดังกล่าวเป็นผลสืบเนื่องมาจากการที่บริษัทได้รับเงินสดจากการขายหุ้นเพิ่มทุนของบริษัทจำนวน
311.2 ล้านบาทในงวด 9 เดือนแรกของปี 2553

ดังนั้นสินทรัพย์ส่วนใหญ่จึงประกอบด้วยที่ดินและต้นทุนโครงการระหว่างก่อสร้างจำนวน 307.25
ล้านบาท เงินสดและรายการเทียบเท่าเงินสดจำนวน 214.13 ล้านบาท เงินลงทุนชั่วคราว
122.45 ล้านบาทและลูกหนี้การค้าจำนวน 33.65 ล้านบาท

ณ วันที่ 31 ธันวาคม 2553 A-HOST มีสินทรัพย์รวมจำนวน 136.14 ล้านบาท ลดลง 10.46
ล้านบาทจากสินทรัพย์รวม ณ วันที่ 31 ธันวาคม 2552 ซึ่ง A-HOST มีสินทรัพย์รวมจำนวน 146.6
ล้านบาท โดยมีสาเหตุหลักมาจากการลดลงของลูกหนี้การค้า ทั้งนี้ ณ วันที่ 31 ธันวาคม 2553
A-HOST มีลูกหนี้การค้า 24.65 ล้านบาท ในขณะที่ ณ วันที่ 31 ธันวาคม 2552 A-HOST
มีลูกหนี้การค้า 39.04 ล้านบาท สินทรัพย์ส่วนใหญ่ของ A-HOST เป็นสินทรัพย์หมุนเวียน ได้แก่
เงินสดและรายการเทียบเท่าเงินสด จำนวน 68.91 ล้านบาท และลูกหนี้การค้าจำนวน 24.65
ล้านบาท

ลูกหนี้การค้า

ณ วันที่ 31 ธันวาคม 2553 ในงบการเงินรวมของบริษัทมีลูกหนี้การค้า33.65 ล้านบาท ในขณะที่ ณ
วันที่ 31 ธันวาคม 2552 ในงบการเงินรวมของบริษัทมีลูกหนี้การค้าจำนวน 44.7 ล้านบาท
ดังนั้นลูกหนี้การค้าณ วันที่ 31 ธันวาคม 2553 ลดลง 11.09 ล้านบาท จาก ณ วันที่ 31 ธันวาคม
2552 ลูกหนี้การค้าส่วนใหญ่ในงบการเงินรวมของบริษัทเป็นลูกหนี้การค้าของ A-HOST โดย ณ วันที่
31 ธันวาคม 2553 A-HOST มีลูกหนี้การค้าจำนวน 27.65 ล้านบาท ลดลง 11.39 ล้านบาท จาก
ณ วันที่ 31 ธันวาคม 2552 ซึ่งอยู่ที่ 39.04 ล้านบาท หรือลดลงร้อยละ 29.18
โดยมีสาเหตุหลักมาจากการบริหารลูกหนี้คงค้างที่ดีขึ้นของบริษัท

เนื่องจากการขายส่วนใหญ่ของ A-HOST เป็นการขายแบบให้สินเชื่อกับลูกค้า ดังนั้น A-HOST
จึงได้กำหนดนโยบายและระเบียบวิธีปฏิบัติเกี่ยวกับการควบคุมสินเชื่อทางการค้า โดยมีขั้นตอน ดังนี้

1.  กรณีครบกำหนดรับชำระหนี้จากลูกค้า

1.1 บริษัทจะโทรสอบถามทางโทรศัพท์เพื่อให้ลูกค้าชำระหนี้ที่ค้าง

2.  กรณีที่ครบกำหนดรับชำระหนี้จากลูกค้า แต่ลูกค้ายืดเวลาชำระหนี้

1.  โทรสอบถามถึงปัญหา และแจ้งให้กับผู้ที่เกี่ยวข้องทราบ

2.2 โทรสอบถามการรับชำระหนี้จากลูกค้าอีกครั้ง หลังจากได้ข้อสรุป

1.  กรณีที่เลยกำหนดรับชำระหนี้เกิน 150 วัน นับจากวันนัดชำระรับเช็ค
    และเป็นหนี้ที่คาดว่าจะเรียกเก็บเงินไม่ได้ ให้ปฏิบัติดังนี้

3.1 ออกหนังสือทวงถามไปถึงลูกค้า

3.2 ติดตามผลหลังจากออกหนังสือทวงถาม

3.3 ส่งเรื่องไปยังฝ่ายกฎหมาย (หลังจากได้ข้อสรุปจากข้อ 3.2)

3.4 ติดตามข้อสรุปจากฝ่ายกฎหมาย และปฎิบัติตามข้อตกลง

ตารางแสดงลูกหนี้การค้าของ A-HOST โดยแยกตามอายุหนี้ที่ค้างชำระ

(หน่วย:ล้านบาท)

  -----------------------------------------------------------------------------------
                            ณ วันที่ 31           ณ วันที่ 31           ณ วันที่ 31   
                            ธันวาคม             ธันวาคม             ธันวาคม     
                            2551               2552               2553       
  ------------------------- ---------- ------- ---------- ------- ---------- --------
                            จำนวนเงิน   ร้อยละ   จำนวนเงิน   ร้อยละ   จำนวนเงิน   ร้อยละ

  ไม่ถึงกำหนดชำระ             61.1       82      27.0       67      19.75      64.04

  ค้างชำระเกินกำหนด 1-3 เดือน  13.5       18      10.7       26      7.90       25.62

  ค้างชำระเกินกำหนด มากกว่า 3  -          -       2.9        7       -          -
  เดือน ถึง 6 เดือน                                                             

  ค้างชำระเกินกำหนด มากกว่า 6  -          -       -          -       3.12       10.34
  เดือน ถึง 12 เดือน                                                            

  ค้างชำระเกินกำหนด มากกว่า 12 -          -       -          -       -          -
  เดือน ขึ้นไป                                                                  

  รวม                       74.6       100     40.6       100     30.84      100

  หัก ค่าเผื่อหนี้สงสัยจะสูญ        -          -       -          -       3.19       -10.34

  ลูกหนี้การค้า สุทธิ             74.61      100     40.6       100     27.65      100
  -----------------------------------------------------------------------------------

ลูกหนี้การค้าของ A-HOST ส่วนใหญ่เป็นลูกหนี้ที่ไม่ถึงกำหนดชำระ โดยคิดเป็นร้อยละ 64.04
ของลูกหนี้การค้ารวม ณ วันที่ 31 ธันวาคม 2553 ร้อยละ 67 ของลูกหนี้การค้ารวม ณ วันที่ 31
ธันวาคม 2552 และร้อยละ 82 ของลูกหนี้การค้ารวม ณ วันที่ 31 ธันวาคม 2551

นโยบายการตั้งสำรองหนี้สงสัยจะสูญ

A-HOST
มีนโยบายการตั้งสำรองหนี้สงสัยจะสูญโดยประมาณจากลูกหนี้การค้าที่คาดว่าจะเรียกเก็บเงินจากลูกหนี้ไม่ได้
โดยแยกตามอายุของลูกหนี้การค้า ดังนี้

  -------------------------------------- --------------------------------
  สถานะของลูกหนี้                           การตั้งสำรองหนี้สงสัยจะสูญ

  ลูกหนี้ที่เกินกำหนดชำระระหว่าง 91-180 วัน      ร้อยละ 20

  ลูกหนี้ที่เกินกำหนดชำระระหว่าง 181-360 วัน     ร้อยละ 50

  ลูกหนี้ที่เกินกำหนดชำระตั้งแต่ 360 วันขึ้นไป       ร้อยละ 100

  ลูกหนี้ที่อยู่ระหว่างการฟ้องคดี                  ร้อยละ 100
  -------------------------------------- --------------------------------

อย่างไรก็ดี A-HOST ยังไม่มีคดีความฟ้องร้องกับลูกหนี้การค้าแต่อย่างใด

สินค้าคงเหลือ

สินค้าคงเหลือทั้งหมดในงบการเงินรวมของบริษัทเป็นสินค้าคงเหลือของ A-HOST
ซึ่งมีสินค้าคงเหลือน้อย เนื่องจาก A-HOST มีนโยบายในการสั่งซื้อสินค้าจาก Oracle
เมื่อลูกค้ามีคำสั่งซื้อมาที่ A-HOST แล้วเท่านั้น ดังนั้น A-HOST จึงไม่มีการเก็บสินค้าคงเหลือ
เว้นแต่เป็นสินค้าที่สั่งมาแต่ยังไม่ได้ส่งมอบให้กับลูกค้าคงค้างในงวดบัญชีเท่านั้น โดย A-HOST
มีสินค้าคงเหลือเท่ากับ 779,651.74 บาท และ 4,661.55 บาท ณ วันที่ 31 ธันวาคม 2553
และ 31 ธันวาคม 2552 ตามลำดับ

ที่ดินและโครงการระหว่างก่อสร้าง

ณ วันที่ 31 ธันวาคม 2553 บริษัทมีที่ดินและโครงการระหว่างก่อสร้าง 307.25 ล้านบาท
ประกอบด้วยที่ดินบนถนนศรีนครินทร์ ซึ่งมีมูลค่าตามบัญชีเท่ากับ 298.0 ล้านบาท
ค่าออกแบบโครงการ 4.6 ล้านบาท และค่าใช้จ่ายอื่นในโครงการ 4.6 ล้านบาท

เงินฝากที่มีภาระผูกพัน

เงินฝากที่มีภาระผูกพันทั้งหมดในงบการเงินรวมของบริษัทเป็นเงินฝากที่มีภาระผูกพันของ A-HOST
เนื่องจาก A-HOST
มีความจำเป็นต้องมีหลักประกันการปฏิบัติตามสัญญาในรูปของสัญญาค้ำประกันในการทำสัญญากับลูกค้า
A-HOST จึงได้ขอสินเชื่อวงเงินค้ำประกันจากธนาคารพาณิชย์ โดยธนาคารออกเป็นหนังสือค้ำประกัน
(Letter of Guarantee) ให้แก่ A-HOST โดยมีเงื่อนไขว่า A-HOST
ต้องดำรงเงินฝากในบัญชีประเภทเงินฝากประจำเพื่อใช้เป็นหลักประกันหนังสือค้ำประกันดังกล่าว
A-HOST มีเงินฝากที่มีภาระผูกพันเท่ากับ 17.8 ล้านบาท 1.5 ล้านบาท และ 11.04 ล้านบาท ณ
วันที่ 31 ธันวาคม 2551 31 ธันวาคม 2552 และ 31 ธันวาคม 2553 ตามลำดับ
โดยจำนวนเงินฝากที่มีภาระผูกพันขึ้นอยู่กับปริมาณงานในขณะนั้นที่จำเป็นต้องมีหลักประกันการปฏิบัติตามสัญญาในรูปของสัญญาค้ำประกันในการทำสัญญากับลูกค้า

อัตราส่วนแสดงประสิทธิภาพการดำเนินงาน

บริษัทมีอัตราผลตอบแทนจากสินทรัพย์ มาโดยตลอดในช่วงปี 2551 และปี 2552 โดยในปี 2551
บริษัทมีอัตราผลตอบแทนจากสินทรัพย์และอัตราผลตอบแทนจากสินทรัพย์ถาวรอยู่ที่ติดลบร้อยละ 32
ต่อมาในปี 2552 บริษัท มีอัตราผลตอบแทนจากสินทรัพย์และสินทรัพย์ถาวรลดลงเป็นติดลบร้อยละ 54
ทั้งนี้การติดลบมากขึ้นของอัตราผลตอบแทนจากสินทรัพย์และสินทรัพย์ถาวรเป็นผลมาจากการขาดทุนสุทธิในปี
2552 ที่มากกว่าในปี 2551 โดยมีสาเหตุหลักมาจากการด้อยค่าเงินลงทุนใน A-HOST จำนวน
160.6 ล้านบาทและจากการโอนเงินลงทุนเพื่อชำระหนี้สินจำนวน 29.3 ล้านบาทในปี 2552
ดังกล่าวไปแล้วข้างต้น

แต่ในปี 2553 นี้ บริษัทมีอัตราส่วนผลตอบแทนจากสินทรัพย์
และอัตราส่วนผลตอบแทนจากสินทรัพย์ถาวรติดลบลดลงมาก เนื่องจาก CGD ได้ซื้อที่ดินว่างเปล่า
จำนวน 2 แปลง เนื้อที่รวม13 ไร่ 89 ตารางวา มูลค่า 298.0 ล้านบาท โดย
รับโอนกรรมสิทธิ์ในที่ดินเมื่อวันที่ 29 กันยายน 2552 และในปี 2553
บริษัทได้ที่ดินดังหล่าวเป็นที่ดินและต้นทุนโครงการระหว่างก่อสร้าง
พร้อมทั้งบันทึกค่าออกแบบและค่าใช้จ่ายอื่นของโครงการกในงบการเงินเป็นที่ดินและต้นทุนโครงการระหว่างก่อสร้างอีก
9.2 ล้านบาท ทำให้ ณ ปี 2553 มีที่ดินและต้นทุนโครงการระหว่างก่อสร้างเท่ากับ 307.25
ล้านบาท และบริษัทยังมีการเพิ่มทุนทำให้มีเงินสดและเงินลงทุน ณ วันที่ 31 ธันวาคม 2553 เท่ากับ
214.13 ล้านบาท และ 122.45 ล้านบาทตามลำดับ ทำให้ในภาพรวม บริษัทมีสินทรพย์รวม 734.3
ล้านบาท เพิ่มขึ้นจากปี 2552 เป็นจำนวน 259.16 ล้านบาท หรือเพิ่มขึ้นเท่ากับร้อยละ 54.54

ในปี 2552 A-HOST มีอัตราผลตอบแทนจากสินทรัพย์และสินทรัพย์ถาวรลดลงเป็นร้อยละ 1.51
และร้อยละ 147.03 ตามลำดับ สำหรับปี 2553
A-HOSTมีอัตราผลตอบแทนจากสินทรัพย์และอัตราผลตอบแทนจากสินทรัพย์ถาวรอยู่ที่ร้อยละ 2.17
และร้อยละ 16.34 โดยการเคลื่อนไหวของอัตราผลตอบแทนในสินทรัพย์ในช่วงที่ผ่านมา
เป็นไปในทางเดียวกับการเคลื่อนไหวของอัตรากำไรสุทธิ

สภาพคล่องและแหล่งที่มาของเงินทุนบริษัท

กระแสเงินสด

ตารางแสดงกระแสเงินสดจากงบการเงินรวมของบริษัท

(หน่วย: ล้านบาท)

  --------------------------------------- ----------- ---------- ----------
  รายการ                                  งบการเงิน               

                                          2551        2552        2553

  กระแสเงินสดจาก(ใช้ไปใน)กิจกรรมดำเนินงาน     -182.1      -5.7       -247.273

  กระแสเงินสดจาก(ใช้ไปใน)กิจกรรมลงทุน         -1.1        -205.1     -12.23

  กระแสเงินสดจาก(ใช้ไปใน)กิจกรรมจัดหาเงิน      172.5       231        382.83

  กระแสเงินสดเพิ่มขึ้น (ลดลง) สุทธิ              -10.7       20.2       123.327
  --------------------------------------- ----------- ---------- ----------

ในปี 2551 บริษัทมีกระแสเงินสดสุทธิลดลงจำนวน 10.7 ล้านบาท
โดยกระแสเงินสดสุทธิดังกล่าวประกอบด้วย 1)
กระแสเงินสดสุทธิจากกิจกรรมดำเนินงานติดลบจำนวน 182.1 ล้านบาท
เนื่องจากบริษัทมีผลขาดทุนสุทธิในปี 2551 จำนวน 114.2 ล้านบาท
และบริษัทมีเงินลงทุนชั่วคราวเพิ่มขึ้นจำนวน 23.2 ล้านบาท และเจ้าหนี้การค้าลดลง 34.0
ล้านบาท 2) กระแสเงินสดสุทธิจากกิจกรรมลงทุนติดลบจำนวน 1.1 ล้านบาท
โดยส่วนใหญ่เป็นผลมาจากเงินฝากที่มีภาระผูกพันของ A-HOST ลดลงจำนวน 10.1 ล้านบาท
และเงินสดจ่ายเพื่อซื้อสินทรัพย์ถาวรจำนวน 10.6 ล้านบาท โดยมีรายการหลักคือการซื้อที่ดินราคา
5.8 ล้านบาทในกัมพูชาเพื่อการลงทุน โดย Pailin Asset Company Limited
ซึ่งเป็นบริษัทที่จดทะเบียนในราชอาณาจักรกัมพูชา ประกอบธุรกิจการลงทุนในอสังหาริมทรัพย์ ทั้งนี้
บริษัทขายเงินลงทุนทั้งหมดในหุ้นสามัญของบริษัท ดราก้อน เพาเวอร์ จำกัด ซึ่งเป็นบริษัทแม่ของ
Pailin Asset Company Limited ในเดือนมิถุนายน 2552 3)
กระแสเงินสดจากกิจกรรมจัดหาเงินจำนวน 172.5 ล้านบาท
โดยเป็นเงินสดจากการเพิ่มทุนของบริษัทจำนวน 123.7 ล้านบาท
ซึ่งมาจากการที่บริษัทได้เสนอขายหุ้นเพิ่มทุนให้แก่บุคคลในวงจำกัด จำนวน 15.0 ล้านหุ้น
ในราคาหุ้นละ 1 บาท ตามมติที่ประชุมวิสามัญผู้ถือหุ้นบริษัท ครั้งที่ 3/2549
เสนอขายหุ้นเพิ่มทุนให้แก่ผู้ถือหุ้นเดิมจำนวน 193.0 ล้านหุ้น ในราคาหุ้นละ 0.50 บาท
ตามมติที่ประชุมสามัญผู้ถือหุ้นประจำปี 2551 และเสนอขายหุ้นเพิ่มทุนให้แก่ผู้ถือหุ้นเดิมจำนวน 81.0
หุ้น ในราคาหุ้นละ 0.15 บาท ตามมติที่ประชุมวิสามัญผู้ถือหุ้นครั้งที่ 1/2551
รวมทั้งมาจากการที่บริษัทได้ลงทุนและเพิ่มทุนใน บริษัท ดราก้อน เพาเวอร์ จำกัด เป็นจำนวนรวม
50 ล้านบาท

ในปี 2552 บริษัทมีกระแสเงินสดเพิ่มขึ้นสุทธิจำนวน 20.2 ล้านบาท โดยกระแสเงินสดสุทธิดังกล่าว
ประกอบด้วย 1) กระแสเงินสดสุทธิจากกิจกรรมดำเนินงานติดลบจำนวน 5.7 ล้านบาท
เป็นผลมาจากการปรับกระทบยอดขาดทุนสุทธิจำนวน 224.0
ล้านบาทด้วยรายการค่าใช้จ่ายที่ไม่ใช่เงินสดซึ่งเกิดขึ้นในปี 2552
โดยมีรายจ่ายที่ไม่ใช่เงินสดที่สำคัญ ได้แก่ ค่าเผื่อการด้อยค่าเงินลงทุนสำหรับเงินลงทุนใน A-HOST
จำนวน 160.6 ล้านบาท และขาดทุนจากการโอนเงินลงทุนเพื่อชำระหนี้สินจำนวน 29.3 ล้านบาท
2) กระแสเงินสดสุทธิจากกิจกรรมลงทุนติดลบจำนวน 205.1 ล้านบาท
โดยมีรายการสำคัญคือเงินสดจ่ายเพื่อซื้อที่ดินรอการพัฒนาจำนวน 220.7 ล้านบาท 3)
กระแสเงินสดจากกิจกรรมจัดหาเงินจำนวน 231.0 ล้านบาท
ซึ่งส่วนใหญ่เป็นเงินสดจากการขายหุ้นเพิ่มทุนของบริษัท 231.9 ล้านบาท
ซึ่งมาจากการที่บริษัทได้เสนอขายหุ้นเพิ่มทุน 800.0 ล้านหุ้น ราคาขายหุ้นละ 0.15 บาท
ซึ่งเป็นราคาที่ต่ำกว่ามูลค่าที่ตราไว้ของหุ้นบริษัท ให้แก่บุคคลในวงจำกัด และ/หรือผู้ลงทุนสถาบัน
และ/หรือผู้ลงทุนที่มีลักษณะเฉพาะ ตามมติที่ประชุมสามัญผู้ถือหุ้นประจำปี 2552
และเสนอขายหุ้นเพิ่มทุน 169.0 ล้านหุ้น ราคาขายหุ้นละ 0.65 บาท
ซึ่งเป็นราคาที่ต่ำกว่ามูลค่าที่ตราไว้ของหุ้นบริษัท ให้แก่นายจิรศักดิ์ ผ่องหทัยกุล
ซึ่งไม่เป็นบุคคลที่เกี่ยวโยงกันของบริษัท ตามมติที่ประชุมวิสามัญผู้ถือหุ้น ครั้งที่ 1/2552

ในปี 2553 บริษัทมีกระแสเงินสดเพิ่มขึ้นสุทธิจำนวน 123.33 ล้านบาท
โดยกระแสเงินสดสุทธิดังกล่าว ประกอบด้วย

1) กระแสเงินสดสุทธิจากกิจกรรมดำเนินงานติดลบจำนวน 247.23 ล้านบาท
เป็นผลมาจากการเพิ่มขึ้นในเงินลงทุนชั่วคราวจำนวน 116.55 ล้านบาท ซึ่งเป็นเงินลงทุนเพื่อค้า
และกระแสเงินสดติดลบจากขาดทนจากการจำหน่ายเงินลงทุน 4.34 ล้านบาท
และมีกระแสเงินสดติดลบจากผลขาดทุนสุทธิก่อนภาษี 42.58 ล้านบาท
และกระแสเงิสสดลดลงจากการจ่ายชำระค่าที่ดินและต้นทุนโครงการระหว่างก่อสร้างอีกจำนวน
86.55 ล้านบาท

2) กระแสเงินสดสุทธิจากกิจกรรมลงทุนติดลบจำนวน 12.23 ล้านบาท
โดยส่วนใหญ่เป็นเป็นผลมาจากเงินฝากที่มีภาระผูกพันของ A-HOST เพิ่มขึ้นจำนวน 11.55 ล้านบาท

3) กระแสเงินสดจากกิจกรรมจัดหาเงินจำนวน 382.83 ล้านบาท
ซึ่งส่วนใหญ่เป็นเงินสดจากการขายหุ้นเพิ่มทุนของบริษัท 311.2 ล้านบาท
ซึ่งมาจากการที่บริษัทได้เสนอขายหุ้นเพิ่มทุน 662.1 ล้านหุ้น
ให้แก่ผู้ถือหุ้นเดิมตามสัดส่วนการถือหุ้นในอัตราส่วน 2 หุ้นเดิม ต่อ 1 หุ้นใหม่ ในราคาหุ้นละ 0.47
บาท ซึ่งเป็นราคาที่ต่ำกว่ามูลค่าที่ตราไว้ของหุ้นบริษัท ตามมติที่ประชุมสามัญผู้ถือหุ้นประจำปี 2553

ตารางแสดงกระแสเงินสดจากงบการเงินรวมของ A-HOST

(หน่วย: ล้านบาท)

  ------------------------------------- ------------ ---------- -----------
  รายการ                                งบการเงิน                

                                        2551         2552       2553

  กระแสเงินสดจาก(ใช้ไปใน)กิจกรรมดำเนินงาน   -7.2         17         -0.63

  กระแสเงินสดจาก(ใช้ไปใน)กิจกรรมลงทุน       -6.8         13.2       8.62

  กระแสเงินสดจาก(ใช้ไปใน)กิจกรรมจัดหาเงิน    -7.4         -6.5       -

  กระแสเงินสดเพิ่มขึ้น (ลดลง) สุทธิ            -21.5        23.7       7.99
  ------------------------------------- ------------ ---------- -----------

ในปี 2551 A-HOST มีกระแสเงินสดลดลงสุทธิจำนวน 21.5 ล้านบาท
โดยกระแสเงินสดสุทธิดังกล่าว ประกอบด้วย 1)
กระแสเงินสดสุทธิจากกิจกรรมดำเนินงานติดลบจำนวน 7.2 ล้านบาท อันเป็นผลสืบเนื่องมาจากในปี
2551
A-HOST มีลูกหนี้การค้าลดลงจำนวน 21.1 ล้านบาท และมีเจ้าหนี้การค้าลดลงจำนวน 29.9
ล้านบาท โดยมีสาเหตุหลักมาจากการลดลงร้อยละ15 ของรายได้ในปี 2551 จากปี 2550 2)
กระแสเงินสดสุทธิจากกิจกรรมลงทุนติดลบจำนวน 6.8 ล้านบาท โดยมีสาเหตุหลักมาจากในปี 2551
A-HOST มีการลงทุนในบริษัทย่อย จำนวน 1.8 ล้านบาท
มีเงินสดจ่ายเพื่อลงทุนชั่วคราวในรูปของเงินฝากประจำ จำนวน 10.0 ล้านบาท
และมีเงินฝากที่มีภาระผูกพันลดลงจำนวน 5.1 ล้านบาท 3)
กระแสเงินสดสุทธิจากกิจกรรมจัดหาเงินติดลบจำนวน 7.4 ล้านบาท
โดยมีรายการหลักคือการจ่ายเงินปันผลจำนวน 6.5 ล้านบาท

ในปี 2552 A-HOST มีกระแสเงินสดเพิ่มขึ้นสุทธิจำนวน 23.7 ล้านบาท
โดยกระแสเงินสดสุทธิดังกล่าว ประกอบด้วย 1) กระแสเงินสดสุทธิจากกิจกรรมดำเนินงานจำนวน
17.0 ล้านบาท อันเป็นผลสืบเนื่องมาจากในปี 2552 A-HOST มีลูกหนี้การค้าลดลงจำนวน 35.6
ล้านบาท และมีเจ้าหนี้การค้าลดลงจำนวน 20.2 ล้านบาท โดยมีสาเหตุหลักมาจากการลดลงร้อยละ
38 ของรายได้ในปี 2552 จากปี 2551 2) กระแสเงินสดสุทธิจากกิจกรรมลงทุนจำนวน 13.2
ล้านบาท โดยมีสาเหตุหลักมาจากในปี 2552 A-HOST มีการถอนเงินประกันผลงานจำนวน 16.3
ล้านบาท 3) กระแสเงินสดสุทธิจากกิจกรรมจัดหาเงินติดลบจำนวน 6.5 ล้านบาท
ซึ่งเป็นการจ่ายเงินปันผล

ในปี 2553 A-HOST มีกระแสเงินสดเพิ่มขึ้นสุทธิจำนวน 7.99 ล้านบาท
โดยกระแสเงินสดสุทธิดังกล่าว ประกอบด้วย 1)
กระแสเงินสดสุทธิลดลงจากกิจกรรมดำเนินงานจำนวน 0.63 ล้านบาท เนื่องจากของปี 2553
A-HOST มีเจ้าหนี้การค้าลดลงถึง 11.94 ล้านบาท แต่มีลูกหนี้การค้าเพิ่มขึ้นเพียง 11.40 ล้านบาท
2) กระแสเงินสดสุทธิจากกิจกรรมลงทุนเพิ่มขึ้นจำนวน 8.62 ล้านบาท
โดยมีรายการหลักคือเงินสดรับจากการลงทุนชั่วคราวจำนวน 10.0 ล้านบาท

อัตราส่วนสภาพคล่อง

ณ วันที่ 31 ธันวาคม 2552 งบการเงินรวมของบริษัทมีอัตราส่วนสภาพคล่องเท่ากับ 1.1 เท่า
ลดลงจาก ณ วันที่ 31 ธันวาคม 2551 ซึ่งมีอัตราส่วนสภาพคล่องเท่ากับ 1.7 เท่า
ทั้งนี้การลดลงของอัตราส่วนดังกล่าวมีสาเหตุหลักมาจากการลดลงของสินทรัพย์หมุนเวียนจำนวน
24.7 ล้านบาท หรือคิดเป็นร้อยละ 13 ซึ่งมีสาเหตุหลักมาจากการที่ A-HOST
มีลูกหนี้การค้าลดลงจำนวน 35.6 ล้านบาท ในปี 2552 และการเพิ่มขึ้นของเจ้าหนี้หมุนเวียนจำนวน
39.4 ล้านบาท หรือคิดเป็นร้อยละ 36 โดยมีรายการหลักคือเจ้าหนี้ค่าซื้อที่ดินรอการพัฒนาจำนวน
77.3 ล้านบาท ณ วันที่ 31 ธันวาคม 2552

ณ วันที่ 31 ธันวาคม 2553 งบการเงินรวมของบริษัทมีอัตราส่วนสภาพคล่องเท่ากับ 10.32 เท่า
เพิ่มขึ้นจาก ณ วันที่ 31 ธันวาคม 2552 ซึ่งมีอัตราส่วนสภาพคล่องเท่ากับ 1.1 เท่า
ทั้งนี้มีสาเหตุหลักมาจาการบันทึกที่ดินและโครงการระหว่างก่อสร้างจำนวน 302.3 ล้านบาท
เป็นสินทรัพย์หมุนเวียนในปี 2553 และการเพิ่มขึ้นของเงินลงทุนชั่วคราวจำนวน 111.43 ล้านบาท

ณ วันที่ 31 ธันวาคม 2552 A-HOST มีอัตราส่วนสภาพคล่อง 2.1 เท่า
ซึ่งเพิ่มขึ้นจากอัตราส่วนสภาพคล่อง ณ วันที่ 31 ธันวาคม 2551 ที่มีอัตราส่วนสภาพคล่องเท่ากับ
1.6 เท่า โดยมีสาเหตุหลักมาจากการลดลงของเจ้าหนี้การค้าของ A-HOST จาก ณ 31 ธันวาคม
2551 จำนวน 20.2 ล้านบาท หรือลดลงร้อยละ 31

ณ วันที่ 31 ธันวาคม 2553 A-HOST มีอัตราส่วนสภาพคล่อง 2.36 เท่า
ซึ่งเพิ่มขึ้นจากอัตราส่วนสภาพคล่อง ณ วันที่ 31 ธันวาคม 2552 ที่มีอัตราส่วนสภาพคล่องเท่ากับ
2.1 เท่า โดยมีสาเหตุหลักมาจากการลดลงของเจ้าหนี้การค้าของ A-HOST จาก ณ 31 ธันวาคม
2552 จำนวน 11.94 ล้านบาท หรือลดลงร้อยละ 25.94

หนี้สิน

ณ สิ้นปี 2551 2552 และ 2553 งบการเงินรวมของบริษัทแสดงหนี้สินรวมเป็นจำนวนเท่ากับ
111.8 ล้านบาท 226.0 ล้านบาท และ 143.18 ล้านบาท ตามลำดับ
การเพิ่มขึ้นของหนี้สินรวมในปี 2552
มีสาเหตุหลักมาจากการบันทึกประมาณการหนี้สินจากการด้อยค่าเงินลงทุนในบริษัทย่อยจำนวน 74.8
ล้านบาท และเจ้าหนี้ค่าซื้อที่ดินรอการพัฒนาจำนวน 77.3 ล้านบาท
ทั้งนี้หนี้สินของบริษัทส่วนใหญ่เป็นหนี้สินหมุนเวียนโดยมีจำนวน 149.4 ล้านบาท หรือเท่ากับร้อยละ
66.1 ของหนี้สินรวม ซึ่งเป็นเจ้าหนี้การค้าจำนวน 127.1 ล้านบาท และหนี้สินหมุนเวียนอื่นจำนวน
22.3 ล้านบาท ในขณะที่ ณ วันที่ 31 ธันวาคม 2553 หนี้สินรวมลดลง 82.8 ล้านบาทจากปี 2552
เหลืออยู่ที่ 143.18 ล้านบาท จากสาเหตุหลักคือการจ่ายชำระค่าซื้อที่ดินรอการพัฒนาจำนวน 77.3
ล้านบาทในปี 2553 ทำให้เจ้าหนี้การค้าลดลง

ณ สิ้นปี 2551 2552 และ ปี 2553 A-HOST มีหนี้สินรวมเป็นจำนวนเท่ากับ 89.9 ล้านบาท 61.7
ล้านบาท และ 49.93 ล้านบาท ตามลำดับ การลดลงของหนี้สินรวมในปี 2552
มีสาเหตุหลักมาจากการลดลงของเจ้าหนี้การค้าจำนวน 29.9 ล้านบาท ทั้งนี้หนี้สินทั้งหมดของ
A-HOST เป็นหนี้สินหมุนเวียน โดยเป็นเจ้าหนี้การค้าจำนวน 46.0 ล้านบาท คิดเป็นร้อยละ 75
ของหนี้สินรวม ส่วน ณ ปี 2553 นั้นหนี้สินรวมเท่ากับ 49.93 ล้านบาท ซึ่งลดลงจากปี 2552
จำนวน 11.80 ล้านบาท จากสาเหตุหลักคือการจ่ายชำระเจ้าหนี้การค้าเพิ่มขึ้น 11.94
ล้านบาทในปี 2553

ส่วนของผู้ถือหุ้น

ณ วันที่ 31 ธันวาคม 2552 บริษัทมีส่วนของผู้ถือหุ้นจำนวน 249.2 ล้านบาท เพิ่มขึ้นจาก ณ วันที่
31 ธันวาคม 2551 จำนวน 17.2 ล้านบาท ถึงแม้ว่าในระหว่างปี 2552
บริษัทมีผลขาดทุนสุทธิจำนวน 222.7 ล้านบาท แต่บริษัท
ได้ทำการเสนอขายหุ้นเพิ่มทุนให้แก่บุคคลในวงจำกัด จำนวน 800.0 ล้านหุ้น ในราคาหุ้นละ 0.15
บาท ตามมติที่ประชุมสามัญผู้ถือหุ้นบริษัท ครั้งที่ 1/2552 และเสนอขายหุ้นเพิ่มทุน 169.0 ล้านหุ้น
ราคาขายหุ้นละ 0.65 บาท ซึ่งเป็นราคาที่ต่ำกว่ามูลค่าที่ตราไว้ของหุ้นบริษัท ให้แก่นายจิรศักดิ์
ผ่องหทัยกุล ซึ่งไม่เป็นบุคคลที่เกี่ยวโยงกันของบริษัท ตามมติที่ประชุมวิสามัญผู้ถือหุ้น ครั้งที่ 1/2552

ณ วันที่ 31 ธันวาคม 2553 บริษัทมีส่วนของผู้ถือหุ้นจำนวน 591.12 ล้านบาท เพิ่มขึ้นจาก ณ วันที่
31 ธันวาคม 2552 จำนวน 341.96 ล้านบาท ถึงแม้ว่าในปี 2553 บริษัทมีผลขาดทุนสุทธิจำนวน
40.61 ล้านบาท แต่บริษัทได้ทำการเสนอขายหุ้นเพิ่มทุน 662.1 ล้านหุ้น
ให้แก่ผู้ถือหุ้นเดิมตามสัดส่วนการถือหุ้นในอัตราส่วน 2 หุ้นเดิม ต่อ 1 หุ้นใหม่ ในราคาหุ้นละ 0.47
บาท ซึ่งเป็นราคาที่ต่ำกว่ามูลค่าที่ตราไว้ของหุ้นบริษัท ตามมติที่ประชุมสามัญผู้ถือหุ้นประจำปี 2553

ณ วันที่ 31 ธันวาคม 2552 A-HOST มีส่วนของผู้ถือหุ้นจำนวน 84.9 ล้านบาท ลดลงจาก ณ วันที่
31 ธันวาคม 2551 จำนวน 5.0 ล้านบาท เนื่องจากในปี 2552 มีการจ่ายเงินปันผลจำนวน 6.5
ล้านบาท ซึ่งมากกว่าผลกำไรสุทธิในปี 2552 ของ A-HOST ซึ่งอยู่ที่ 2.5 ล้านบาท

ณ วันที่ 31 ธันวาคม 2553 A-HOST มีส่วนของผู้ถือหุ้นจำนวน 86.21 ล้านบาท เพิ่มขึ้นจาก ณ
วันที่ 31 ธันวาคม 2552 จำนวน 1.34 ล้านบาท เนื่องจากในปี 2553 A-HOST
มีผลกำไรสุทธิจำนวน 1.34 ล้านบาท และไม่มีการจ่ายเงินปันผลในปี 2553

โครงสร้างเงินทุน

อัตราส่วนหนี้สินต่อส่วนของผู้ถือหุ้นของบริษัท ณ สิ้นปี 2551 2552 และ 2553 มีค่าเท่ากับ 0.5
เท่า 0.9 เท่า และ 0.24 เท่า ตามลำดับ โดยการลดลงของอัตราส่วนหนี้สินต่อทุนในปี 2553
เป็นผลมาจากการเพิ่มขึ้นของผู้ถือหุ้นในอัตราส่วนที่มากกว่าการเพิ่มขึ้นของส่วนของหนี้สิน
โดยรายการหลักที่ทำให้หนี้สินรวมลดลงคือการจ่ายชำระค่าซื้อที่ดินรอการพัฒนาจำนวน 77.3
ล้านบาทในปี 2553
และปัจจัยหลักที่ทำให้ส่วนของผู้ถือหุ้นเพิ่มขึ้นคือการเสนอขายหุ้นเพิ่มทุนดังที่ได้กล่าวไปแล้วข้างต้น

อัตราส่วนหนี้สินต่อส่วนของผู้ถือหุ้นของ A-HOST ณ สิ้นปี 2551 2552 และปี 2553 มีค่าเท่ากับ 1
เท่า 0.73 เท่า และ 0.58 เท่า ตามลำดับ โดยการลดลงของอัตราส่วนหนี้สินต่อทุนในปี 2553
มีสาเหตุหลักมาจากการลดลงของเจ้าหนี้การค้าจำนวน 11.94 ล้านบาทในปี 2553

12.1.3 ค่าตอบแทนผู้สอบบัญชี

ในปี 2551 และปี 2552 บริษัทมีค่าตอบแทนให้กับผู้สอบบัญชีของบริษัท ได้แก่ บริษัท สหการบัญชี พี
เค เอฟ จำกัดสำหรับการตรวจสอบบัญชีของบริษัทคิดเป็นมูลค่ารวมกันทั้งสิ้น 1,050,000
บาทในแต่ละปี

ในปี 2553 บริษัทมีค่าตอบแทนให้กับผู้สอบบัญชีของบริษัท ได้แก่ บริษัท สหการบัญชี พี เค เอฟ
จำกัดสำหรับการตรวจสอบบัญชีของบริษัทคิดเป็นมูลค่ารวมกันทั้งสิ้น 1,090,000 บาท

ในปี 2551 ปี 2552 และปี 2553 A-HOST มีค่าตอบแทนให้กับผู้สอบบัญชี ได้แก่ บริษัท สหการบัญชี
พี เค เอฟ จำกัดสำหรับการตรวจสอบบัญชี คิดเป็นมูลค่ารวมกันทั้งสิ้น 490,000 บาทในแต่ละปี

12.1.4 ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

12.1.4.1 ผลประกอบการของบริษัทอื่นที่บริษัทเข้าไปลงทุน

  เนื่องจากบริษัทเป็นบริษัทที่ประกอบธุรกิจโดยการลงทุนในบริษัทอื่นๆ (Holding Company)
  ผลประกอบการของบริษัทอื่นๆ
  ที่บริษัทเข้าไปลงทุนและความสามารถในการขยายการลงทุนของบริษัท
  จึงเป็นปัจจัยสำคัญที่มีผลกระทบต่อผลการดำเนินงานในอนาคตของบริษัท
  โดยความสำเร็จของการเข้าลงทุนดังกล่าวขึ้นอยู่กับปัจจัยหลายประการ เช่น
  ภาวะเศรษฐกิจโดยรวมของประเทศในแต่ละช่วงเวลา ข้อกำหนดและเงื่อนไขต่างๆ
  ในการเจรจาเพื่อทำการลงทุน หรือความสามารถในการหาแหล่งเงินทุนเพื่อขยายการลงทุน
  เป็นต้น ในบรรดาบริษัทต่างๆที่บริษัทเข้าไปลงทุน ผลประกอบการในอนาคตของ A-HOST
  ซึ่งเป็นบริษัทย่อยย่อมส่งผลกระทบอย่างมากต่อผลประกอบการในอนาคตของบริษัท ทั้งนี้
  ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคตของ A-HOST
  มีดังต่อไปนี้

  1) การจำหน่ายผลิตภัณฑ์ภายใต้ตราสินค้าเดียว

  เนื่องจาก A-HOST เป็นตัวแทนจำหน่ายผลิตภัณฑ์ซอฟต์แวร์ของ Oracle Corporation
  (“Oracle”) เพียงรายเดียวและมิได้เป็นตัวแทนจำหน่ายผลิตภัณฑ์ซอฟต์แวร์ของรายอื่นๆ
  โดยทำสัญญากับ Oracle ในลักษณะปีต่อปี ดังนั้น หาก A-HOST ไม่สามารถต่อสัญญากับ Oracle
  และไม่สามารถจำหน่ายผลิตภัณฑ์ของ Oracle ได้อีกต่อไป ผลการดำเนินงานของ A-HOST
  อาจได้รับผลกระทบในทางลบได้

  อย่างไรก็ดี ตลอดระยะเวลา 10 ปีที่ผ่านมา A-HOST
  มีความสัมพันธ์ที่ดีและมีการพัฒนาความสัมพันธ์กับ Oracle อย่างต่อเนื่อง โดยในปี 2542
  A-HOST เป็นบริษัทแรกที่มิได้ตั้งอยู่ในประเทศสหรัฐอเมริกา ที่ได้รับการแต่งตั้งเป็น Oracle
  Application Service Provider ในปี 2546 A-HOST ได้รับแต่งตั้งเป็น Oracle
  Approved Education Provider และในปี 2548 ได้รับแต่งตั้งเป็น Oracle Certified
  Advantage Partner เป็นแห่งแรกในประเทศไทย
  ซึ่งการแต่งตั้งนี้ถือได้ว่าเป็นความสัมพันธ์ขั้นสูงสุดที่ Oracle มีกับตัวแทนจำหน่าย ในปี 2549
  A-HOST ได้รับรางวัล ASEAN Partner of the Year จาก Oracle
  ในระดับภูมิภาคอาเซียน เนื่องจากสามารถทำยอดขายสูงสุดเมื่อเปรียบเทียบกับคู่ค้ารายอื่น
  และในปี 2550 A-HOST ได้รับรางวัล Value-Added Distributor of the Year จาก
  Oracle เนื่องจากสามารถทำยอดขายสูงสุดในประเทศไทยเป็นระยะเวลา 3 ปีติดต่อกัน
  นอกจากนี้ A-Vision ซึ่งเป็นบริษัทย่อยของ A-HOST
  ยังเป็นตัวแทนจำหน่ายผลิตภัณฑ์ซอฟแวร์ของ Microsoft Corporation (“Microsoft”)
  ทำให้ธุรกิจโดยรวมของ A-HOST ไม่ได้ขึ้นอยู่กับผลิตภัณฑ์เพียงรายเดียวอย่างสิ้นเชิง

  2) การขัดข้องของระบบคอมพิวเตอร์

  เนื่องจากการดำเนินธุรกิจของ A-HOST
  มีความจำเป็นต้องพึ่งพาระบบคอมพิวเตอร์เพื่อให้บริการแก่ลูกค้า ดังนั้น
  หากเกิดปัญหาหรือความขัดข้องของระบบคอมพิวเตอร์ A-HOST
  อาจไม่สามารถให้บริการกับลูกค้าได้อย่างมีประสิทธิภาพ หรืออาจทำให้ข้อมูลของลูกค้าเสียหาย
  ซึ่งอาจส่งผลกระทบต่อผลการดำเนินงานของ A-HOST รวมไปถึงส่งผลให้ความน่าเชื่อถือของ
  A-HOST ลดลง

  อย่างไรก็ตาม A-HOST มีระบบคอมพิวเตอร์สำรองเพื่อจัดเก็บข้อมูลสองแห่ง ประกอบด้วย
  ระบบสำรองที่อาคารเขตอุตสาหกรรมซอฟต์แวร์ (ซอฟต์แวร์ พาร์ค) จังหวัดนนทบุรี และที่บริษัท
  เมโทร ซิสเต็มส์ คอร์ปอเรชั่น จำกัด (มหาชน) ดังนั้น หากระบบคอมพิวเตอร์หลักขัดข้อง
  A-HOST สามารถนำระบบสำรองมาใช้ได้ทันที ทั้งนี้ จากการประกอบธุรกิจของ A-HOST 10
  ปีที่ผ่านมานั้น A-HOST
  ไม่เคยมีปัญหาเกี่ยวกับการขัดข้องของระบบคอมพิวเตอร์ที่ส่งผลเสียหายให้แก่ลูกค้า
  และไม่เคยมีลูกค้ายกเลิกสัญญาด้วยเหตุดังกล่าวแต่อย่างใด

  3) การเปลี่ยนแปลงของเทคโนโลยี

  ปัจจุบัน ธุรกิจเทคโนโลยีสารสนเทศ อุปกรณ์คอมพิวเตอร์และเครือข่าย
  ทั้งในส่วนของฮาร์ดแวร์และซอฟต์แวร์ มีการเปลี่ยนแปลงก้าวหน้าอย่างรวดเร็ว ดังนั้น
  หากมีการพัฒนาเทคโนโลยีใหม่ๆ ขึ้นมาทดแทนสินค้า และ/หรือบริการของ A-HOST
  ผลประกอบการของ A-HOST อาจได้รับผลกระทบในทางลบ โดยรายได้อาจลดน้อยลง
  หรืออาจมีรายจ่ายเพื่อการลงทุนเพิ่มขึ้น
  เพื่อพัฒนาบริการและบุคลากรให้ทันต่อความเปลี่ยนแปลงของเทคโนโลยี

  อย่างไรก็ดี A-HOST มีมาตรการพัฒนาบุคลากรให้ทันต่อการเปลี่ยนแปลงของเทคโนโลยี โดย
  บุคลากรของ A-HOST จะได้รับการฝึกอบรมเรื่อง ผลิตภัณฑ์ และเทคโนโลยีใหม่ๆ จาก Oracle
  อย่างต่อเนื่อง โดย A-HOST ใช้การฝึกอบรมเป็นส่วนหนึ่งของการประเมินผลงานของพนักงาน
  โดยพนักงานระดับสูงจะต้องผ่านการอบรมต่างๆ ตามที่ A-HOST กำหนดไว้

  ในส่วนของอุปกรณ์ฮาร์ดแวร์ต่างๆ ที่ใช้เพื่อการประกอบธุรกิจนั้น A-HOST
  ใช้นโยบายการทยอยการลงทุนซื้ออุปกรณ์ฮาร์ดแวร์ จึงทำให้อุปกรณ์ฮาร์ดแวร์ของ A-HOST
  มีความก้าวหน้าทางเทคโนโลยีทัดเทียมกับเทคโนโลยีใหม่ล่าสุดอยู่เสมอ

12.1.4.2 ความผันผวนของอัตราดอกเบี้ย

  เนื่องจากธุรกิจอสังหาริมทรัพย์เป็นธุรกิจที่ต้องใช้เงินลงทุนสูง
  เพื่อใช้ในการพัฒนาและก่อสร้างโครงการ รวมถึงการซื้อที่ดินที่อาจจะมีเพิ่มเติมในอนาคต
  จึงจำเป็นต้องพึ่งพาแหล่งเงินทุนหลากหลาย รวมถึงเงินกู้ยืมจากสถาบันการเงิน
  ดังนั้นจึงมีความเป็นไปได้สูงว่าค่าใช้จ่ายส่วนดอกเบี้ยจะเป็นค่าใช้จ่ายรายการสำคัญของบริษัทเช่นเดียวกับบริษัทอื่นๆที่ทำธุรกิจอสังหาริมทรัพย์
  หากอัตราดอกเบี้ยปรับตัวสูงขึ้น ผลการดำเนินงานของบริษัทย่อมได้รับผลกระทบในทางลบ

  นอกจากนี้ความเคลื่อนไหวของอัตราดอกเบี้ยยังมีผลกระทบต่อบริษัทผ่านทางอุปสงค์ของลูกค้า
  ในกรณีที่ดอกเบี้ยปรับตัวสูงขึ้นลูกค้าจะชะลอการซื้อลง
  เนื่องจากต้นทุนการซื้ออสังหาริมทรัพย์ของลูกค้าสูงขึ้น
  ส่งผลกระทบในทางลบต่อผลการดำเนินงานของบริษัท

12.1.4.3 ความล่าช้าและคุณภาพผลงานของผู้รับเหมาก่อสร้าง

  บริษัทดำเนินการก่อสร้างโดยการว่าจ้างผู้รับเหมาจากภายนอกซึ่งจำนวนผู้รับเหมาขึ้นอยู่กับขนาดของแต่ละโครงการ
  ในกรณีที่ผู้รับเหมาส่งมอบงานล่าช้า
  หรือผู้รับเหมาส่งมอบงานที่คุณภาพไม่เป็นไปตามมาตรฐานของบริษัท
  บริษัทอาจไม่สามารถควบคุมต้นทุนได้และส่งผลกระทบส่งผลกระทบในทางลบต่อผลการดำเนินงานของบริษัท

  อย่างไรก็ดี บริษัทมีนโยบายว่าจ้างผู้รับเหมาที่มีประสบการณ์และความเชี่ยวชาญในการก่อสร้าง
  โดยในการคัดเลือกผู้รับเหมา
  บริษัทจะพิจารณาความสามารถของผู้รับเหมาโดยดูจากผลงานในอดีต
  นอกจากนี้บริษัทยังมีนโยบายชำระเงินค่าก่อสร้างให้แก่ผู้รับเหมาเป็นงวดตามงานที่แล้วเสร็จจริงและตามที่ได้ระบุไว้ในสัญญาการก่อสร้าง
  โดยที่ควบคุมให้ไม่มีการเบิกงวดงานเกินกว่าปริมาณงานที่แล้วเสร็จ นอกจากนี้บริษัทยังมี
  ผู้ควบคุมงานก่อสร้างของบริษัท
  เข้าไปตรวจและควบคุมดูแลงานก่อสร้างเพื่อให้แน่ใจถึงคุณภาพงานของผู้รับเหมาแต่ละรายอย่างต่อเนื่อง
  จึงทำให้มั่นใจได้ว่าบริษัทสามารถควบคุมระยะเวลาก่อสร้าง ควบคุมต้นทุน และคุณภาพของงานได้

12.1.4.4 ความผันผวนของราคาวัสดุก่อสร้าง

  ในการก่อสร้างโครงการอสังหาริมทรัพย์เพื่อขายนั้น ราคาวัสดุก่อสร้างเป็นต้นทุนหลักที่สำคัญ
  โดยในช่วงที่ผ่านมาราคาวัสดุก่อสร้างมีการปรับตัวสูงขึ้นอย่างต่อเนื่อง
  เนื่องจากมีความต้องการวัสดุก่อสร้างที่เพิ่มมากขึ้นประกอบกับความผันผวนของราคาน้ำมัน
  และสินค้าโภคภัณฑ์ต่างๆ ที่ปรับราคาเพิ่มสูงขึ้นอย่างต่อเนื่อง
  ซึ่งส่งการเพิ่มขึ้นของต้นทุนค่าก่อสร้างโครงการนั้นอาจจะทำให้การประมาณการต้นทุนและการกำหนดราคามีความผิดพลาด
  อันจะส่งผลกระทบต่อผลประกอบการในอนาคตได้